Njarðvík sigraði Kórdrengi 2 – 0 í æfingaleik í Reykjaneshöll í kvöld . Stefán Birgir Jóhannesson skoraði fyrra mark okkar í kvöld úr vítaspyrnu um miðjan fyrrihálfleik , en jafnræði var með liðunum og menn að skila fínni vinnu . Atli Freyr Ottesen Pálsson gerði seinna mark okkar eftir fína sókn . Okkar leikur var ekki jafn góður í seinnihálfleik en okkur tókst að halda aftur af sterku liði Kórdrengja . Eins og í síðasta leik þá var okkar lið skipað þeim leikmönnum sem eru að æfa með okkur einnig fengu nokkrir strákar úr 2. flokki að spreyta sig í kvöld og stóðu sig vel . Í byrjunarliðið í dag voru ; Rúnar Gissurarson ( m ) , Arnar Helgi Magnússon , Marc McAusland , Jón Tómas Rúnarsson , Stefán Birgir Jóhannesson , Ari Már Andrésson , Atli Freyr Ottesen , Theodór Guðni Halldórsson , Bojan Stefán Ljubicic , Krystian Wiktorowicz og Andri Gíslason .